Legal Document

Category: 179

Text:
26. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 832 της 6/18 Νοεμ. 1978 (ΦΕΚ Α΄ 193) Περί μετονομασίας εδρών εις το Εθνικόν Μετσόβιον Πολυτεχνείον. Έχοντες υπ’ όψει: 1.Τας διατάξεις των άρθρων: α.12 (παρ. 4) του Α.Ν. 1477/1938 «περί τροποποιήσεως και συμπληρώσεως των περί οργανισμού του Εθνικού Μετσοβίου Πολυτεχνείου κειμένων διατάξεων». β.2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 2.Την γνώμην του Συλλόγου των Καθηγητών του Εθνικού Μετσοβίου Πολυτεχνείου (συνεδρία 9.12. 1977) και 3.Την υπ’ αριθ. 833/1978 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, και Εθνικής Παιδείας και Θρησκευμάτων, αποφασίζομεν: Άρθρον μόνον.-Μετονομάζονται από του ακαδημαϊκού έτους 1978-79 αι κάτωθι έδραι του Εθνικού Μετσοβίου Πολυτεχνείου, άνευ μεταβολής του περιεχομένου των και των παρ’ αυταίς υφισταμένων θέσεων πάσης φύσεως προσωπικού: 1.Η τακτική έδρα «Αρχιτεκτονικών Συνθέσεων», προβλεπομένη υπό των Β.Δ. 3/3.4.1954 (ΦΕΚ 58 Α΄), 456/1962 (ΦΕΚ 11 Α΄) και 22.4.1969 (ΦΕΚ 119 Γ΄), εις τακτικήν έδραν «Κτιριολογίας και Αρχιτεκτονικών Συνθέσεων Β΄». 2.Η τακτική έδρα της «Πολεοδομίας», προβλεπομένη υπό των Β.Δ. 3/3.4.1954 (ΦΕΚ 58 Α) και 550/1961 (ΦΕΚ 137 Α), εις τακτικήν έδραν «Πολεοδομίας Α». 3.Η έκτακτος έδρα «Αρχιτεκτονικών Συνθέσεων», προβλεπόμενη υπό του Π.Δ. 877/1976 (ΦΕΚ 319 Α), εις έκτακτον έδραν «Κτιριολογίας και Αρχιτεκτονικών Συνθέσεων Δ». Εις τον Υπουργόν Εθνικής Παιδείας και Θρησκευμάτων, ανατίθεμεν την δημοσίευσιν και εκτέλεσιν του παρόντος Π.Δ/τος. 31.Γ.β.26 Καθηγητικές έδρες Εθνικού Μετσόβιου Πολυτεχνείου 72